Avtomobilni ijaraga berish tartibiga o‘zgartirishlar kiritildi

Prezident «Fuqarolar va tadbirkorlik sub’yektlari huquqlari kafolatlari yanada kuchaytirilishi munosabati bilan ayrim qonun hujjatlariga o‘zgartish va qo‘shimchalar kiritish to‘g‘risida»gi qonunni imzoladi.
Hujjatga ko‘ra, Fuqarolik kodeksining 565-moddasiga (transport vositasini ijaraga berish shartnomasining shakli) o‘zgartirish va qo‘shimchalar kiritildi.
Xususan, endilikda avtomototransport vositalarini elektron onlayn-auksion orqali elektron savdo platformasi yordamida ijaraga berishda ijara shartnomalarini notarial tasdiqlash talab etilmaydi.
Shu bilan birga, elektron onlayn-auksion natijalari bo‘yicha tuzilgan bayonnoma ijara shartnomasi kuchiga ega.